Džons Būrmens
Džons Būrmens (angļu: John Boorman; dzimis 1933. gada 18. janvārī) ir angļu kinorežisors, scenārists un producents. Uzņēmis vairāk nekā 30 spēlfilmas, to skaitā 1981. gada filmu "Ekskaliburs" (Excalibur) un 2001. gada filmu "Panamas drēbnieks" (The Tailor of Panama). Par filmu Deliverance (1972) ticis nominēts divām Amerikas Kinoakadēmijas balvām un Zelta globusa balvai. Par filmu Hope and Glory (1987) nominēts trim Amerikas Kinoakadēmijas balvām, divām Zelta globusa balvām un trim BAFTA kino balvām. Ieguvis Kannu kinofestivāla balvu "Labākais režisors" par filmām Leo the Last (1970) un The General (1998), kā arī balvu par labāko māksliniecisko ieguldījumu filmā "Ekskaliburs" (1981). Par vienu no Būrmena labākajām filmām uzskata neo-noir krimināltrilleri Point Blank (1967). 2004. gadā Būrmenam piešķīra BAFTA Fellowship balvu par mūža ieguldījumu.